
Estis dum la printempo de la jaro 1894, kiam la tuta 
Londono interesiĝis kaj la laŭmodaro konsterniĝis pro la 
murdo de la honorinda!E! Ronaldo Adero sub la plej kuriozaj 
kaj neklarigeblaj cirkonstancoj. La publiko jam eksciis la 
detalojn de la krimo, kiujn oni rivelis dum la polic-enketo, 
sed multajn oni subpremis pro tio ke la kazo de la juĝa 
persekutisto tiom superverŝis ke ne necesas riveli ĉiujn 
faktojn. Nur nuntempe post preskaŭ dek jaroj, oni permesis 
al mi provizi la publikon per la mankantaj ĉeneroj, kiuj 
formis la tutan rimarkindan ĉenon. La krimo mem estis 
interesiga, sed tio estis nenio komparita al la nekredebla 
sekvo, kiu provizis min per la plej grandaj ŝoko kaj surprizo 
de iu ajn evento en mia aventuroplena vivo. Eĉ nun post tiu 
longa tempo, mi trovis min mem ekscita kiam mi pripensis 
ĝin, kaj mi sentis denove la subitan inundon de ĝojo, de 
miro kaj de nekredemo kiu tute mergis mian menson. Mi 
diru al la publiko, kiu jam montras iom da intereso pri tiu 
malmulta kiun mi fojfoje rakontis rilate al la agadoj de ĉi tiu 
tre rimarkinda homo, ke oni ne kulpigas min, se mi ne rilatis 
tion kion mi scias. Mi devus konsideri tion mia plej grava 
devo, sed li malpermesis min per ordo, kiun li retiris je la tria 
de la lasta monato. 


Oni povas imagi ke mia intima kuneco kun Ŝerloko Holmso 
jam interesigis min profunde pri la krimo, kaj ke post lia 
malapero mi ĉiam zorge legis pri la variaj problemoj kiuj 


venis antaŭ la publiko. Kaj pli ol unufoje por kontentigi min 
mem, mi eĉ provis uzi liajn metodojn por tiajn problemojn 
solvi, kvankam ne tre sukcese. Tamen neniu atentigis min 
kiel la tragedio de Ronaldo Adero. Dum mi legis la verdikton 
de la mort-enketo, t.e. verdikto de intensa mortigo kontraŭ 
nekonato aŭ nekonatoj, mi konsciis pli klare ol antaŭe kiom 
mankas al la komunumo pro la morto de Ŝerloko Holmso. 
Estis punktoj pri tiu stranga afero, kiuj, mi certis, aparte 
allogus lin, kaj la penadon de la polico li suplementus aŭ pli 
probable anticipus per la sperta observpovo kaj la vigla 
menso de la unuaranga krim-detektiva agento en Eŭropo. La 
tutan tagon dum mi vizitis klientojn, mi pripensis la kazon 
kaj trovis neniun klarigon, kiu ŝajnis adekvata. Je risko ke mi 
enuigas la leganton, mi denove rilatas la faktojn kiel oni 
sciigis la publikon ĉe fino de la mort-enketo. 


La honorinda Ronaldo Adero estis la dua filo de la grafo de 
Majnuto, kiu estis tiutempe guberniestro de unu al la 
Aŭstraliaj kolonioj.!2! La patrino de Adero jam revenis de 
Aŭstralio por operacio pri katarakto. Ŝi kaj ŝiaj gefiloj 
Ronaldo kaj Hilda loĝis kune ĉe 427 Parkstrateto. La junulo 
partoprenis en la plej bona socio, kaj laŭ ĉies scio, li havis 
neniun malamikon kaj neniun malvirton. Li kaj f-ino Edito 
Vudlio de Karsterso gefianĉiĝis, sed per interkonsento la 
gefianĉiĝo jam ĉesis antaŭ kelkaj monatoj. Estis neniu spuro 
pri iu ajn profunda sento pro tio. Ĉar la viro estis en 
mallarĝa kaj konvencia rondo, liaj kutimoj estis kvietaj kaj 
laŭ naturo li estis neemocia. Tamen estis al ĉi tiu 
komplezema juna aristokrato ke la morto alvenis per tre 
kurioza kaj neatendita maniero inter 10.00 kaj 11.20 la 
nokton de la 30a marto 1894. 


Ronaldo Adero ŝatis kartoludon - li daŭre ludis, sed neniam 
kontraŭ vetaĵo tro peza por li. Li membriĝis en la kartokluboj 
Baldvino,!3! Kavendiŝo kaj Bagatelo. Oni montris ke post la 
vespermanĝo je sia mortotago li ludis robron de visto en la 


ĉi-lasta klubo. Li ankaŭ ludis tiun posttagmezon. La atestoj 
de la aliaj ludantoj - s-ro Murio, kavaliro Johano Hardio kaj 
kolonelo Morano - montris ke oni viston ludis, kaj ke ĉiu el ili 
egale sukcesis. Adero eble perdis ne pli ol kvin pundojn. Li 
estis tre riĉa, kaj tia perdo ne ĝenis lin. Li kartoludis preskaŭ 
ĉiutage en unu el siaj kluboj, sed li estis zorgema ludanto, 
kaj kutime gajnis. Laŭ la atestoj, antaŭ kelkaj semajnoj kun 
kolonelo Morano kiel partnero, li jam gajnis preskaŭ £420n 
de Godfreo Milnero kaj lordo Balmoralo dum unu ludo. Jen la 
plej aktuala historio kiel rivelita dum la mort-enketo. 


Je la krimonokto li hejmen iris de la klubo je la deka precize. 
La patrino kaj fratino alie vizitis parencon. La servistino 
atestis ke ŝi aŭdis lin eniri la frontan ĉambron en la dua 
etaĝo, kiu li kutime uzis kiel salono. Ŝi ekbruligis fajron en la 
kameno, kaj dum ĝi fumis ŝi malfermis la fenestron. Oni 
aŭdis neniun sonon el la ĉambro ĝis 11.20 ptm, kiam 
revenis lordino Majnuto kaj la filino. Por deziri al li bonan 
nokton, ŝi penis eniri lian ĉambron. La pordon oni ŝlosis de 
interne, kaj oni laŭte vokis kaj perkutis sen respondo. Per 
helpo oni perforte malfermis. La malfeliĉa junulo kuŝis 
surplanke apud la tablo. Oni horore mutilis lin per 
ekspansianta revolvera kuglo; sed neniun armilon oni trovis 
en la ĉambro. Surtable estis du dek-pundaj bankbiletoj kaj 
£17 10ŝ en oraj kaj arĝentaj moneroj aranĝitaj laŭ aroj de 
variaj sumoj. Estis ciferoj sur papero kontraŭ la nomoj de iuj 
el la klubamikoj. Per tio oni konjektis ke antaŭ sia morto li 
klopodis registri siajn perdojn kaj gajnojn. 


Detala kontrol-esploro de la ĉirkaŭaĵoj nur montris ke la kazo 
estis eĉ pli kompleksa. Antaŭ ĉio ŝajne estis nenia kialo ke la 
junulo devis ŝlosi la pordon de interne. Eble tion faris la 
mortiganto kaj poste eskapis per la fenestro. La tero estis 
preskaŭ sep metrojn sube, tamen estis bedo de krokusoj 
florantaj tie. Nek la floroj nek la grundo montris spuron - nek 
estis spuro sur la mallarĝa gazono inter la domo kaj la vojo. 


Verŝajne do la junulo mem ŝlosis la pordon. Sed kiel li 
mortis? Neniu povis supren grimpi sen spuro. Supozu ke iu 
pafis tra la fenestro, tiu devus esti tre rimarkinda paflertulo, 
kiu povas trudi letalan vundon per revolvero. Aldone 
Parkstrateto estas homplena ĉefvojo; estis kabohaltejo nek 
pli ol cent metrojn for de la domo. Neniu aŭdis pafon. Kaj 
tamen estis mortigito, kaj estis revolvera pafaĵo, kiu 
eksplodis kiel mole pentigita kuglo, kiu kaŭzas tujan 
mortvundon. Jen la cirkonstancoj de la Parkstrateta Enigmo, 
kiun oni plu komplikis pro tio ke estis neniu motivo, ĉar, kiel 
mi jam diris, juna Adero havis neniun malamikon, kaj oni ne 
penis formovi la monon aŭ valoraĵojn el la ĉambro. 


Dum la tuta tago mi pripensadis ĉi tiujn faktojn, kaj penis 
elpensi teorion, kiu povis klarigi ĉiujn kaj trovi la linion de la 
plej malgranda rezistemo, kiu laŭ mia kompatinda amiko 
estas la komencpunkto de ĉiu enketo. Mi devas deklari ke mi 
progresis nur malmulte. Ĉi-vesperon mi promenadis trans la 
Parko kaj trovis min proksimume je la sesa ĉe la 
Oksfordstrata fino de Parkstrateto. Aro da lantemuloj estis 
surstrate, ĉiuj spektis apartan fenestron. Tio montris al mi la 
domon, kiun mi deziras rigardi. Altstatura maldika viro kun 
malhelaj okulvitroj, kiu, mi suspektis, estis civilvestita 
detektivo, klarigis iun propran teorion, dum la aliaj amasiĝis 
ĉirkaŭe. Mi alproksimiĝis al li laŭeble, sed tio, kion li diris, 
ŝajnis al mi absurda, do mi foriris denove naŭzite. Kiam mi 
forturniĝis mi puŝis kontraŭ maljunan deformitan viron 
malantaŭ mi, kaj li faligis kelkajn librojn, kiujn li portis. Mi 
memoris dum mi alprenis tiujn ke mi rimarkis unu el la 
titoloj - La origino de la arbokulto. Imponis min ke la ulo 
devas esti libroamanto, kiu aŭ komerce aŭ hobie kolektis 
nekonatajn volumojn. Mi provis pardonpeti pro la akcidento, 
sed estis klare ke ĉi tiujn librojn, kiujn mi malfeliĉe 
mistraktis, alte estimis la posedanto. Kun malestima 
grumblo li forturniĝis kaj mi vidis lian kurban dorson kaj 
blankajn vangoharojn malaperi en la homamason. 


Mia observado de 427 Parkstrateto malmulte klarigis la 
problemon kiu interesigis min. Malalta muro kaj relo, ne pli 
ol du metrojn altaj, apartigis la domo de la vojo. Estis tute 
facile do, ke oni povus eniri la ĝardenon, sed ne la 
fenestron, kiu estis neatingebla, ĉar estis neniu drenilo aŭ 
simila, kiun oni povis surgrimpi. Pli perpleksite mi revenis 
Kensingtonon. Mi ne estis en mia studejo kvin minutojn kiam 
la servistino eniris por anonci ke iu deziras viziti min. Al mia 
miro estis neniu alia ol la stranga maljuna librokolektanto - 
sia bruska velka vizaĝo kadrita per 





“Vi estas surprizita, sinjoro,” diris li per kurioza kvaka voĉo. 
Mi agnoskis, ke jes. 


“Nu, mi havas konsciencon, sinjoro, kaj kiam mi hazarde 
vidis vin eniri ĉi tiun domon, dum mi lame iris post vi, mi 
pensis al mi, ke mi ĝuste eniru kaj vizitu tiun helpeman 
ĝentelmanon, kaj diras al li ke se mi estis iomete bruska 
laŭmaniere, mi ne intencis ĝeni, kaj ke mi estas tre 
dankema al li, ĉar li alprenis miajn librojn.” 


“Vi troigas bagatelon,” mi diris, “ĉu mi rajtu demandi al vi, 
kiel vi scias min?” 


“Nu, sinjoro, se mi ne estas tro libera kun vi, mi estas unu el 
viaj najbaroj, ĉar vi trovu mian etan librovendejon ĉe la 
stratangulo de Preĝejostrato, kaj tre plaĉas al mi vidi vin, mi 
certas. Eble vi mem kolektas, sinjoro. Jen Britaj birdoj,!£! kaj 
Katulo,!2! kaj La sankta milito!€' - ĉiu el ili bonaĉeto. Kun kvin 
volumoj vi ĝuste povus plenigi tiun manklokon en la dua 
breto. Aspektas malnete, ĉu ne, sinjoro?” 


Mi turnis la kapon por rigardi la libroŝrankon malantaŭ mi. 
Kiam mi returnis, Ŝerloko Holmso staris ridetante trans la 
studeja tablo. Mi surpiediĝis, strebis al li kelkajn momentojn, 
tute mirigita, kaj tiam ŝajnas ke mi svenis por la unusola fojo 
dum mia vivo. Certe griza nebuleto turbulis antaŭ la okuloj, 
kaj kiam ĝi foriĝis, mi trovis ke mian kolumon oni malbutonis 
kaj la postgusto de brando estis sur la lipoj. Holmso klinis 
super mia seĝo kun sia flakono en la mano. 


“Mia kara Vatsono,” diris la bone memorita voĉo. “Mi devas 
milfoje pardonpetas. Mi tute ne scias ke vin mi tiom 
afekcias.” 


Mi kroĉis lian brakon. 


“Holmso!” mi ekkriis. “Ĉu estas vere vi? Ĉu vi vere povas 
vivi? Cu eblas ke vi sukcesis grimpi el tiu horora abismo?” 


“Atendu momenton,” diris li. “Ĉu vi certas ke vi estas sufiĉe 
sana diskuti la aferon? Mi grave ŝokis vin per ne necese 
drama reapero.” 





“Ĉio estas en ordo, sed vere, Holmso, mi povas almenaŭ 
kredi al miaj okuloj. Je l'ĉielo! Pensu, ke vi, antaŭ ĉiu alia, 
staru en mia studejo.” Denove mi kroĉis lian manikon kaj 
palpis la maldikan tendenecan brakon sube. “Nu, ĉiuokaze 
vi ne estas spirito.” mi diris. “Mia kara ulo, mi ravas vidi vin. 
Sidiĝu kaj diru al mi kiel vi eskapis el tiu terura abismo.” 


Li sidiĝis kontraŭ mi, kaj ekbruligis cigaredon laŭ sia 
malnova senzorga maniero. Li vestiĝis per la ĉifona kitelo de 
la librovendisto, sed la cetero de tiu ulo - blankaj haroj kaj 
libroj - amase kuŝis surtable. Holmso aspektis eĉ pli maldika 
kaj pli akra ol antaŭe, sed estis mortblanka nuanco en lia 
agleca vizaĝo kiu sciigis min ke lia lastatempa vivo ne estis 
sana. 


“Plaĉas al mi streĉi min, Vatsono,” li diris. “Estas senŝerce 
kiam altstaturulo devas kaŝi tri dek centimetrojn de sia 
alteco dum kelkaj horoj sinsekve. Nu, mia kara ulo, rilate al 
la klarigo. Se mi rajtu peti vian kunhelpon, antaŭ ni estas 
malfacila kaj danĝera nokto. Eble plibonas se mi rakontas 
tiun al vi kiam ni finos nian laboron.” 


“Mi plenpleniĝas per scivolemo. Mi preferas aŭdi nun.” 


“Ĉu vi kuniros kun mi ĉi-nokton?” 
“Kiam ajn kaj kien ajn laŭ via plaĉo.” 


“Tio estas kiel la malnova tempo. Estas sufiĉa tempo ke ni 
manĝu antaŭ ol foriri. Nu, pri la abismo. Ne estis malfacile 
eskapi el ĝi, pro tio ke mi neniam estis tie.” 


“Ĉu vi neniam estis tie?” 


“Ne, Vatsono, mi neniam estis tie. Mia noto al vi estis 
absolute aŭtentika. Mi ne dubis, ke mi jam finis mian 
karieron kiam mi perceptis la iom sinistran figuron de la 
forpasinta profesoro Moriarto starantan sur la mallarĝa 
pado, kiu elkondukis. Liaj grizaj okuloj sciigis min pri lia 
neŝanĝebla motivo. Ni interŝanĝis kelkajn vortojn, do, kaj mi 
akiris llan komplezan permeson skribi la mallongan noton, 
kiun vi poste ricevis. Mi postlasis ĝin kun mia cigaredujo kaj 
bastono, kaj mi iris laŭ la pado, Moriarto ankoraŭ tuj post mi. 
Kiam mi atingis la finon, mi staris enangulita. Li eltiris 
neniun armilon, sed li atakis min kaj ĵetis liajn longajn 
brakojn ĉirkaŭ min. Li sciis ke mi venkis lin, kaj li deziris 
venĝi sin kontraŭ mi. Ni kune ŝanceliĝis ĉe la rando de la 
akvofalo. Mi tamen iom scias la baritsuon,!! aŭ la japanan 
sistemon de luktado, kiu pli ol unufoje estis utila al mi. Mi 
eskapis lin kaj li kun horora ekkrio luktis kelkajn sekundojn, 
kaj ungigis la aeron per ambaŭ manoj. Sed malgraŭ ĉiuj liaj 
penadoj li perdis la ekvilibron kaj falis super la randon. Kun 
la vizaĝo super la rando mi rigardis lin longatempe. Li 
frapiĝis kontraŭ roko, resaltis kaj plaŭde falis en la akvon.” 


Mi mirege aŭskultis ĉi tiun klarigon, kiujn Holmso liveris inter 
ekblovoj de la cigaredo. 


“Sed la piedsignojn!” mi ekkriis, “mi vidis per la propraj 
okuloj ke du homoj iris laŭ la pado sed neniu revenis.” 


“Jen kiel okazis. Tuj kiam malaperis la profesoro, venis al mi 
en la kapo ke tia eksterordinara bonŝanco venis al mi de la 
Sorto. Mi sciis ke Moriarto ne estis la sola homo kiu ĵuris 
mortigi min. Estis almenaŭ tri aliaj kiuj plue deziris venĝi sin 
kontraŭ mi pro la morto de la ĉefo. Ili ĉiuj estis danĝeraj uloj. 
Unu el ili certe mortigos min. Aliaflanke, se la tuta mondo 
konvinkiĝis ke mi mortas, ĉi tiuj homoj agos tro libere. Ili sin 
malkaŝos kaj pli-malpli baldaŭ mi povos detrui ilin. Tiam 
estas tempo ke mi anoncu ke mi ankoraŭ estas en la lando 
de la vivanto. Tiom rapide agis la cerbo, ke mi kredis, ke mi 
tiun elpensis antaŭ ol profesoro Moriarto atingis la fundon 
de la akvofalo Rajkenbako. 


“Mi stariĝis kaj esploris la Ŝŝtonan muron malantaŭ mi. En via 
pitoreska rakonto pri la afero, kiun mi per granda intereso 
legis post kelkaj monatoj, vi asertis ke la muro estas apika. 
Tio ne estas tute vera. Kelkajn malgrandajn noĉojn oni 
trovis, kaj estis kornico. La klifo estis tiom alta ke estis 
neeble surgrimpi ĝin, kaj egale evidentas ke neeblas 
senspure iri laŭ la pado. Fakte mi povus inversigi miajn 
botojn, kiel mi faris kelkfoje antaŭe, sed tri aroj da 
piedsignoj certe sugestus trompon. Ĝenerale do, estis pli 
bone ke mi risku grimpi. Ne estis facile, Vatsono. La akvofalo 
bruegis sub mi. Mi ne estas fantaziulo, sed mi ĵuras, ke mi 
ŝajnis aŭdi la voĉon de Moriarto kriantan el la abismo. Eraro 
estus letala. Pli ol unufoje dum herbotuftojn mi eltiris aŭ la 
piedo stumblis el la malsekaj noĉoj en la roko, mi opiniis ke 
mi mortos. Sed mi lukte iris supren kaj fine mi atingis 
kornicon larĝan pli-malpli metron kaj kovritan per mola 
verda musko, kie mi povis kuŝi nevidate kaj tute komforte. 
Tie mi streĉis min, kiam vi, mia kara Vatsono, kaj viaj 
kunenktantoj esploris tre simpatie kaj tre neefike. 


“Finfine, kiam vi formis viajn neeviteblajn kaj tute erarajn 
konkludojn, vi foriris hotelon, kaj mi estis sola. Mi jam imagis 
ke mi atingas la finon de miaj aventuroj, sed ne anticipita 


okazo montris ke ankoraŭ surprizoj atendis min. Grandega 
roko, falanta de supre, tondre preterpasis min, frapis la 
padon, kaj resaltis en la abismon. Tuj mi opiniis ke estas 
akcidento, sed tuj poste, supren rigardante mi vidis virkapon 
kontraŭ la malheliganta ĉielo, kaj alia ŝtono frapis la 
kornicon kie mi kuŝis tre proksime al mia kapo. Kompreneble 
estis evidente ke Moriarto ne estis sola. Komplico - eĉ tiu 
ekrigardo montris al mi kiel danĝera estis tiu komplico - 
gardis dum la profesoro atakis min. De malproksime kaj ne 
de mi vidite li vidis la morton de sia amiko kaj mian 
eskapon. Li atendis, kaj tiam ĉirkaŭirante la supron de la 
klifo, li penis sukcesi kie malsukcesis lia kamarado. 


“Mi ne pripensis longatempe, Vatsono. Denove mi vidis la 
insistan vizaĝon super la klifo, kaj mi sciis ke estis la 
antaŭanto de alia ŝtono. Mi malsupren grimpis sur la padon. 
Mi opinias ke mi ne povus tion fari per kalkulado. Estis 
centfoje pli malfacile ol supren grimpi. Sed ne estis sufiĉe da 
tempo pensi pri la danĝero, ĉar alia ŝtono fajfe preterpasis 
min dum mi pendis de la kornicorando per la manoj. Meze 
en la vojo mi stumblis, sed, per la beno de Dio, mi surteriĝis 
sur la pado. Mi forkuris. Mi kuris ses kilometrojn super la 
montojn en la mallumo, kaj post semajno, trovis min en 
Florenco, certe ke neniu en la mondo sciis tion, kio okazis al 
mi. 


“Mia sola konfidenculo estis mia frato Mikrofto. Mi devas peti 
vian pardonon, mia kara Vatsono, sed estis gravege ke oni 
opinias ke mi estis morta, kaj tute certis ke vi ne povas verki 
tian konvinkigan rakonton pri mia malfeliĉa fino, se vi mem 
ne opiniis ke estas vera. Kelkfoje dum la lastaj tri jaroj mi 
komencis skribi al vi, sed ĉiufoje mi timis ke via tenera 
estimo por mi tentus vin al senprudento, kiu perfidus mian 
sekreton. Do mi forturniĝis de vi ĉivesperon kiam vi kaŭzis 
min faligi miajn librojn, ĉar tiutempe estis danĝere por mi, 
kaj signo de surprizo aŭ emocio viaparte atentigus iun pri 


mia identeco kaj kondukus al tre bedaŭrindaj kaj 
neripareblaj rezultoj. Rilate al Mikrofto, mi devis konfidenci 
lin por akiri la monon, kiun mi bezonis. Kompreneble en 
Londono eventoj ne okazis tiel bone kiel mi esperis, ĉar la 
proceso de la Moriata bando lasis du el la plej danĝeraj 
bandanoj, miajn proprajn plej venĝemajn malamikojn, 
liberaj. Mi vojaĝis du jarojn en Tibeto, do, kaj distris min 
mem per vizito al Lasso, kaj mi pasis kelkajn tagojn kun la 
ĉeflamao. Vi eble legu pri la rimarkindaj esploradoj de 
Norvegio nomita Sigersono, sed mi certas ke neniam venis 
al vi en la kapon ke vi ricevis novaĵon pri via amiko. Tiam mi 
pasis tra Persio, vizitis Mekkon, kaj pasis iomete da tempo 
kun la Kalifo ĉe Kartumo. La rezultojn mi jam komunikis al la 
Buroo pri eksterlandaj aferoj. Revenante al Francio, mi pasis 
kelkajn monatojn esplorante la derivaĵojn de karba gudro, 
kiun mi faris en laboratorio ĉe Montpeliero en suda Francio. 
Finante tiun al mia plaĉo kaj eksciante ke nur unu el miaj 
malamikoj restas en Londono, mi estis revenonta kiam min 
oni hastigis per la rimarkinda novaĵo pri la Parkstrateta 
Enigmo, kiu ne nur logis min per sia propra merito, sed kiu 
Ŝajnis oferi iujn tre kuriozajn personajn oportunojn. Mi venis 
tuj Londonon, iris en mia propra persono al Bakerstrato, 
donis tre violentan ŝokon al s-ino Hudsono, kaj trovis ke 
Mikrofto konservis miajn ĉambrojn kaj dokumentojn kiel mi 
ilin lasis. Do, mia kara Vatsono, je la dua ptm hodiaŭ mi 
trovis min sur mia malnova brakseĝo en mia propra 
malnova ĉambro, kaj dezirante nur ke mia malnova amiko 
estu sur la seĝo, kiun li tiom ofte ornamis.” 


Tiu estis la rimarkinda rakonto, kiun mi aŭskultis tiun aprilan 
vesperon - rakonto, kiu estus al mi komplete nekredebla, se 
ne konfirmiĝis per la efektiva vidaĵo de la altstatura maldika 
figuro kaj la vigla avida vizaĝo, kiun mi neniam esperis vidi 
denove. lel li eksciis pri mia propra malfeliĉa funebro, li 
montris sian simpation per maniero ol per vortoj. “La laboro 
estas la plej bona antidoto por la aflikto, mia kara Vatsono,” 


li diris, “kaj mi havas laboraĵon por ni ambaŭ ĉi-nokton, kiu 
mem, se ni sukcesos, pravigos niajn vivojn sur ĉi tiu 
planedo.” Vane mi petegis al li diri plue. “Vi aŭdos kaj vidos 
sufiĉe antaŭ la mateno,” li respondis. “Ni devas diskuti la tri 
pasintajn jarojn. Tiu sufiĉu ĝis duono post la naŭa, kiam ni 
komencis nian notindan aventuro pri la vaka domo.” 


Estis ja kiel antaŭe, je la koncernita horo mi trovis min apud 
li en kabrioleto kun mia revolvero en la poŝo kaj kun ekscito 
de la aventuro en la koro. Holmso estis frida kaj severa kaj 
silenta. Dum la lumo de la stratolampoj faladis sur lian 
aŭsteran vizaĝon, mi vidis ke liaj brovoj penseme kuntiriĝis 
kaj liaj maldikaj lipoj kunpremiĝis. Mi ne sciis, kiajn sovaĝajn 
bestojn ni estis ĉasontaj en la malluma ĝangalo de krima 
Londono, sed min oni certigis pro la mieno de la majstra 
ĉasisto ke la aventuro estas tre grava - dum la sardona 
rideto, kiu kelkfoje aperis tra la asketa mieno, aŭguris 
malmultan bonon por la ĉasoto. 


Mi opiniis ke ni iros Bakerstraton, sed Holmso haltigis la 
kabrioleton ĉe la stratangulo de Placo Kavendiŝo.[8! Mi 
observis kiam li eliris ke li zorgeme rigardis ambaŭdirekte, 
kaj ĉe ĉiu sekvanta stratangulo li zorgeme certigis sin ke 
neniu sekvis. Nia kurso certe estis kurioza. La scio de 
Holmso pri la flankvojetoj de Londono estis eksterordinara, 
kaj nun li rapide kaj memfide pasis tra reto de stalaleoj kaj 
staloj, pri kies ekzisto mi tute ne sciis. Ni eliĝis fine en 
malgrandan vojon kun vico de malnovaj mallumaj domoj, 
kiu kondukis en Manĉestrostraton kaj ĝis Blandfordostrato. 
Tie li rapide eniris mallarĝan pasejon, pasis tra ligna 
barilopordo en vakan korton, kaj tiam li malŝlosis 
flankopordon de domo. Ni kune eniris kaj li fermis la pordon 
malantaŭ ni. 


La domo estis tute malluma, sed evidentis al mi ke estis 
vaka domo. La sentapiŝa planko knaris kaj kraketis sub niaj 


piedoj, kaj per mia etendita mano mi palpis muron kun 
ĉifona tapetpapero. La malvarma maldikaj fingroj de Holmso 
kroĉis mian pojnon kaj li kondukis min antaŭen laŭ longa 
koridoro, ĝis mi malklare vidis malhelan vazistason. Tie 
Holmso subite turniĝis dekstren, kaj ni trovis nin en granda, 
kvadrata, vaka ĉambro, tre malluma en la anguloj sed meze 
estis malforte lumigita per malproksima stratolampo. La 
fenestro havis abundan tavolon da polvo, tiel ke ni preskaŭ 
ne povis reciproke percepti la alian. Mia kunulo metis la 
manon sur mia ŝultro kaj la lipoj proksime al mia orelo. 


“Ĉu vi scias kie ni estas?” li flustre diris. 


“Certe jen estas Bakerstrato,” mi respondis strabante tra la 
malpura fenestro. 


“Precize. Ni estas en Kamdena domo, kiu staras kontraŭ nia 
propra malnova loĝejo.” 


“Sed kial ni estas ĉi tie?” 


“Ĉar ĝi regas tre bonan vidaĵon de tiu pitoreska domo. Ĉu mi 
ĝenu vin, mia kara Vatsono, stari pli proksime al la fenestro? 
Sed klopodu ne montri vin mem, kaj tiam rigardu niajn 
malnovajn ĉambrojn - la komencopunkton de tiom multe el 
viaj eta fefabeloj. Ni vidu, ĉu mia tri jara foresto forigis mian 
surprizopovon.” 


Mi rampe alproksimiĝis antaŭen kaj transe rigardis la 
konatan fenestron. Kiam mi ekvidis, mi anhele ekkriis pro 
miro. La rulkurtenon oni jam fermis, kaj forta lampo lumigis 
la ĉambron. La ombro de viro, kiu sidiĝis sur seĝo, ĵetiĝis sur 
la lumigitan ekranon de la fenestro. Mi ne povus erari rilate 
al la pocizio de la kapo, la formo de la ŝultroj, la akreco de la 
vizaĝo. La vizaĝo estis turnita duonprofile, kaj aspektis kiel 
unu el tiuj nigraj siluetoj ŝatitaj de niaj geavoj. Ĝi estis 
perfekta kopio de Holmso. Tiom mirigita mi estis, ke mi ĵete 


etendis la manon por certigi min ke la viro mem staris apud 
mi. Li tremetis pro silenta ridado. 


“Nu?” diris li. 
“Je l'ĉielo!” Mi kriis. “Estas mirinda.” 


“Mi fidas ke la aĝo ne velku nek la kutimo malfreŝigu mian 
senliman varion,”!2! li diris, kaj mi rekonis en lia voĉo la 
ĝojon kaj la fieron de la artisto pro lia verkaĵo. 


“Ĝi iom similas min, ĉu ne?” 





“Mi pretas ĵuri, ke estas vi.” 


“Por la produkto mi agnoskas s-ron Oskaron Meŭnieron de 
Grenoblo, kiu pasigis kelkajn tagojn muldi la vaksan statuon. 
Mi mem aranĝis la ceteran dum mi vizitis en Bakerstraton 
ĉipostmatene.” 


“Sed kial?” 


“Pro tio ke, mia kara Vatsono, mi havas gravan kialon deziri 
ke iuj opiniu ke mi estas tie kiam mi estas alie.” 


“Kaj ĉu vi opinias ke oni gvatis la ĉambron?” 
“Mi ja sciis ke oni gvatis.” 
“Kiu gvatis?” 


“Miaj malnovaj malamikoj, Vatsono. La ĉarma societo kies 
ĉefo kuŝas en la Kaskado Rajkenbako. Vi devas memori ke ili 
solaj sciis ke mi ankoraŭ vivas. Pli-malpli baldaŭ ili opiniis ke 
mi devas reveni al miaj ĉambroj. Ili daŭre gvatis kaj 
ĉimatenon ili vidis min alveni.” 


“Kial vi scias?” 


“Ĉar mi rekonis la gardiston, kiam mi ekrigardis el mia 
fenestro. Li estas sufiĉe sendanĝera ulo, nomita Parkero, laŭ 
metio ŝnurstrangulisto, kaj rimarkinde lerta zumfera 
ludanto, mi ne zorgis pri li. Sed mi multe zorgis pri la multe 
pli timiga homo kiun li reprezentas, la koramiko de Moriarto, 
la viro kiu faligis Ŝtonojn super la klifo, la pli ruza kaj pli 
danĝera krimulo en Londono. Tiu estas la viro kiu ŝtelĉasas 
min ĉi-nokton, Vatsono, kaj tiu estas la viro kiu tute ne 
konscias ke ni ŝtelĉasis lin.” 


Laŭgrade mia amiko rivelis sian planon. De tiu ĉi konvena 
gvatejo, la gvatantojn oni gvatos kaj la ŝtelĉasantojn oni 
ŝtelĉasos. La angula ombro tie for estis la logaĵo, kaj ni la 
ĉasontoj. Silente ni staris kune en la mallumo kaj observis la 
rapidantajn figurojn, kiuj ree pasis antaŭ ni. Holmso estis 
silenta kaj senmova, sed mi sciis ke li estas vigle atenta kaj 
ke li fiksis la okulojn sur la amasoj de pretepasantoj. Estis 
malmilda kaj ŝtorma nokto. La vento akre fajfis laŭ la longa 
strato. Multaj homoj movis tien kaj reen. La plejmulto el ili 
volviĝis per mantelo kaj skarpo, unu-dufoje ŝajnis al mi ke 


mi vidis la saman figuron, kaj mi aparte rimarkis du virojn, 
kiuj Ŝajne ŝirmigis sin de la vento en la pordokadro de domo 
iom for laŭ la strato. Mi penis atentigi mian kunulon pri tiuj, 
sed li kriis iomete senpacience kaj daŭris fiksrigardi en la 
straton. Pli ol unufoje li baraktetis per la piedo kaj frapetis 
per la fingroj sur la muro. Evidentis al mi ke li iĝis 
maltrankvila, kaj lia plano ne tute sukcesas kiel li esperis. 
Fine dum alproksimiĝis meznokto kaj la strato laŭgrade 
malpleniĝis, li paŝis jen kaj jen en la ĉambro en neregebla 
agitato. Mi estis ion dironta al li, kiam mi levis la okulojn al la 
lumigita fenestro kaj denove estis surprizegita kiel antaŭe. 
Mi kroĉis la brakon de Holmso kaj fingromontris supren. 


“La ombro jam moviĝas!” mi kriis. 


Estis ja ne duonprofile, sed la dorso estis turnita en nia 
direkto. 


La trijara foresto certe ne glatigis la malmildecon de lia 
temperamento aŭ de lia senpaciencon rilate al la malpli 
vigla intelekto. 


“Kompreneble ĝi moviĝis,” diris li, “Ĉu mi estas tia farseca 
fuŝulo, Vatsono, ke mi starigus evidentan pupon, kaj esperas 
ke la plej ruzajn ulojn en Eŭropo tio trompus? Ni estas en ĉi 
tiu Ĉambro du horojn, kaj s-ino Hudsono jam ŝanĝas la 
figuron okfoje aŭ unufoje ĉiun duonhoron. Ŝi ŝanĝis de la 
fronto, tiel ke Ŝian ombron oni ne vidas. Ha!” li anhelis akre. 
En la duonhela lumo mi vidis ke li ĵetis la kapon antaŭen, li 
iĝis rigide atenta. Ekstere en la strato estis tute senhoma. 
Eble tiu du viroj ankoraŭ kaŭris en la pordokadro, sed mi ne 
povis vidi ilin. Ĉio estis silenta kaj malluma krom tiu briliga 
flava ekrano kiu nigre konturigis antaŭ ni. Denove en la tuta 
silento mi aŭdis tiu mallaŭtan siblan noton, kiu signifis la 
intensan subpremitan eksciton. Tuj poste li tiris min en la 
plej malluman angulon de la ĉambro, kaj mi sentis lian 


avertantan manon sur miaj lipoj. La fingroj, kiuj kroĉis min, 
tremetis. Neniam mi sciis mian amikon tion ekscitan, kaj 
tamen la malluma strato ankoraŭ etendis senmove kaj 
solece antaŭ ni. 


Sed subite mi konsciis pri tiu, kiun liaj pli akraj sensoj jam 
distingis. Mallaŭta ŝteleca sono venis en la orelojn, ne de la 
direkto de la strato sed de la malantaŭo de la domo mem en 
kiu ni kaŝis nin. Pordo malfermiĝis kaj fermiĝis. Tuj poste oni 
aŭdis paŝojn laŭ la koridoro - paŝojn kiujn oni intencis esti 
silentaj, sed kiuj reeĥis akre tra la vaka domo. Holmso kaŭris 
malantaŭen kontraŭ la muro, kaj mi faris same. Mi kroĉis 
mian revolveron. Strabante tra la mallumo, mi vidis 
malprecizan virfiguron iomete pli nigran ol la fono. Li staris 
momente, kaj tiam li malrapide antaŭeniris, kaŭrante, 
minacante en la ĉambron. Li estis ene de tri metroj de ni, tiu 
ĉi sinestra figuro, kaj mi jam pretigis min por la atako antaŭ 
ol mi komprenis ke li tute ne sciis ke ni estas tie. Li paŝis 
proksime al ni, ŝteliris al la fenestro kaj tre mallaŭte kaj 
senbrue malfermis kelkajn centimetrojn. Dum li sinkis sin ĝis 
la malfermo, la lumo de la strato, ne plu duonheligita per la 
polva vitro plene falis sur lian vizaĝon. La viro ŝajnis tute 
ekscita. Liaj du okuloj brilis kiel steloj, kaj lia vizaĝo estis 
konvulsia. Li estis maljuna viro, kun maldikaj elstaranta 
nazo, alta senhara brovo, kaj grandegaj grizaj lipharoj. 
Operan ĉapelon li puŝis malantaŭen sur la kapo, kaj blanka 
ĉemizo!!! brilis el la mantelo. Lia vizaĝo estis marasama kaj 
malhela, profunde markita per sovaĝaj faltoj. Permane li 
Ŝajne portis bastonon, sed kiam li metis surplanken, ĝi sonis 
metale. Tiam el la poŝo de la mantelo li eligis masan aferon, 
kaj okupiĝis pri iu tasko, kiu finiĝis per laŭta klaktinto kaj 
akra kliko, kvazaŭ bolto falis en sian lokon. Ankoraŭ 
surgenue li klinis sin antaŭen kaj premis iun stangon per sia 
tutaj pezo kaj forto. Tio rezultis en longa zumada kaj grinca 
bruo, kiu finiĝis per fortega kliko. Li rektigis sin kaj mi vidis 
ke li tenis ian pafilon kun kurioze misformita kolbo. Li 


malfermis la postaĵon, enmetis ion, kaj klike fermis. 
Kaŭrante li metis la fino de la paftubo sur la kornicon de la 
fenestro, kaj mi vidis ke la longaj lipharoj etendis super la 
fusto kaj lia okulo briletis dum li strebis laŭ la celilo. Li 
kontente suspiris dum li premkaresis la kolbon al la ŝultro, 
kaj mi vidis tiun mirindan celon. La nigran viron sur la flava 
fono klare li celumis. Dum momente li estis rigida kaj 
senmova. Tiam la fingro premis la ellasilon. Estis strange 
laŭta zumsono kaj longa arĝenta tintado de rompita vitro. 
Tuj Holmso saltis kiel tigro sur la dorson de la paflertulo kaj 
ĵetegis lin survizaĝen. Tiu tuj surpiedigis sin, kaj per 
konvulsia forto ekkaptis Holmson ĉe la gorĝo, sed mi frapis 
lin surkape per la kolbo de mia revolvero, kaj li falis denove 
ĝisplanken. Mi falis sur lin, kaj dum mi tenis lin mia 
kamarado vokis per akra fajfilo. Estis bruego de kurantaj 
piedoj sur la pavimo, kaj du uniformitaj policanoj kaj 
civilvestita detektivo hastis tra la ĉefpordo kaj en la 
ĉambron. 





“Ĉu estas vi, Lestrado?” diris Holmso. 


“Jes, s-ro Holmso. Mi mem traktas la aferon. Mi ĝojas ke vi 
estas denove en Londono, sinjoro.” 


“Mi opinias ke vi deziras iomete da neoficiala helpo. Tri 
nesolvitajn mortigojn dum unu jaro oni devas ne permesi. 
Sed vi traktis la Molesean Enigmon per malpli ol via 
kutima... Tiel estas, vi traktis mezbone.” 


Ni ĉiuj surpiediĝis. Nia kaptito anhele spiradis - du fortaj 
policanoj ambaŭflanke. Jam kelkaj spektantoj kolektiĝis 
surstrate. Holmso fermis la fenestron kaj la rulkurtenon. 
Lestrado eligis du kandelojn, kaj la policanoj malfermis siajn 
lanternojn. Fine mi povis rigardi nian kaptiton. 


Li turnis tre virecan kaj tamen sinestran vizaĝon en nia 
direkto. La brovo de la filosofo supre kaj la makzelo de la 
voluptulo sube - la viro devis komenci kun grandaj kapabloj 
por aŭ la bono aŭ la malbono. Sed oni ne povis rigardi liajn 
kruelajn bluajn okulojn kun velkaj skeptikaj palpebroj, aŭ la 
sovaĝan agreseman nazon kaj la minacantan profunde 
falditan brovon kaj ne vidi la danĝerosignojn de la Naturo. Li 
tute ne atentis nin, sed liaj okuloj fikse rigardis la vizaĝon de 
Holmso per esprimo malama kaj mira. “Vi diablo!” li ree 
murmuris. “Vi ruza ruza diablo!” 


“Ha, Kolonelo!” diris Holmso aranĝante sian ĉifitan kolumon. 
“Vojaĝoj finiĝas - geamantoj renkontiĝas,”!4! kiel tekstas la 
malnova teatraĵo. Mi opinias ke mi ne havas la plezuron 
renkonti vin de post kiam vi favoris min per via atento dum 
mi kuŝis sur la kornico super la Kaskado Rajkenbako.” 





La kolonelo ankoraŭ fiksrigardis mian amikon kiel trancito. 
“Vi ruza ruza diablo!” estis liaj solaj vortoj. 


“Mi ne jam prezentas vin,” diris Holmso. “Jen, sinjoroj, estas 
kolonelo Sebastiano Morano, unu el la anoj de la Hindia 
milito de ŝia Reĝa Moŝto, kaj la plej bona pafisto pri grandaj 
ĉasaĵoj produktita de nia Orienta Imperio. Ĉu mi pravas, 
kolonelo, kiam mi diras ke vi pafkaptis pli da tigroj ol iu ajn 
alia?” 


La feroca maljunulo diris nenion, sed ankoraŭ rigardegis 
mian kunulon. Pro siaj sovaĝaj okuloj kaj hirtaj lipharoj li 
mem mirinde aspektis kiel tigro. 


“Mi miras ke tia simpla taktiko povus trompi tian lertan 
ŝakirion,”!:2] diris Holmso. “Devas esti konata al vi. Ĉu vi ne 
subarbe ŝnuris kapridon, kuŝis vin supere kun via pafilo kaj 
atendis ĝis la logaĵo allogis la tigron? Tiu ĉi vaka domo estas 
mia arbo, kaj vi estas mia tigro. Vi eble pretigis aliajn 
pafilojn okaze ke estus kelkaj tigroj, aŭ en la neprobebla 
kazo ke vi miscelumas. Jen,” li fingromontris ĉirkaŭe, “estas 
miaj pafiloj. La paralelo estas ekzakta.” 


Kolonelo Morano antaŭen saltis kaj minace grumblis, sed la 
konstabloj malantaŭen tiris lin. La furioza mieno aspektis 
terure. 


Mi konfesis ke vi iomete surprizis min,” diris Holmso, “mi ne 
anticipis ke vi mem uzus ĉi tiun vakan domon kaj la 
oportunan frontan fenestron. Mi jam imagis ke vi pafus de la 
strato, kie mia amiko Lestrado kaj liaj gajuloj atendis vin en 
embusko. Krom tio, okazis ĉio kiel mi esperis.” 


Kolonelo Morano turnis sin al la oficiala detektivo. 


“Vi aŭ havas aŭ malhavas ĝustan kaŭzon por min aresti,” 
diris li, “sed almenaŭ estas neniu kialo ke mi devas elteni la 
mokadon de ĉi tiu ulo. Se mi estas en la manoj de la leĝo, 
faru ĉion laŭleĝe.” 


“Nu, tio estas sufiĉe ĝusta,” diris Lestrado. “Ĉu vi deziras 
diri nenion plu, s-ro Holmso, antaŭ ol ni foriros?” 


Holmso alprenis la potencan aero-pafilon de la planko, kaj 
esploris la mehanismon. 





“Jen admirinda kaj unika armilo,” diris Holmso, “senbrua kaj 
ege potenca. Mi konis Herderon, la blindan mehanikiston, 


kiu konstruis laŭ la ordono de la forpasinta profesoro 
Moriarto. Dum jaroj mi konscias ke ĝi ekzistas, kvankam mi 
neniam havis oportunon kontrol-esplori. Mi sugestas ke vi 
rigardu ĝin, Lestrado, kaj ankaŭ la kuglojn.” 


“Vi povas certigi vin pri tio, s-ro Holmso,” diris Lestrado dum 
ĉiuj iris al la pordo. “Cu vi deziras iun alian diri?” 


“Nur ke mi deziras demandi, kian krimon oni intencas 
imputi?” 


“Kian imputon, sinjoro? Nu, kompreneble, ke li penis mortigi 
s-ron Serlokon Holmson.” 


“Nepre ne, Lestrado. Mi proponas ke mi neniel aperas en la 
afero. Al vi, kaj al vi sola, apertenas la krediton por la 
rimarkinda aresto. Jes, Lestrado, mi gratulas vin! Per via 
kutima miksaĵo de ruzo kaj aŭdaco, vi kaptis lin.” 


“Kaptis lin! Kaptis kiun, s-ro Holmso?” 


“La viro, kiun la tuta policaro vane serĉas - kolonelo 
Sebastiano Morano, kiu mortpafis la honorindan Ronaldon 
Aderon per ekspansia kuglo el aero-pafilo tra la malfermita 
fenestro de la duetaĝa fronta ĉambro de numero 427 
Parkstrateto la 30an de la lasta monato. Tio estas la imputo, 
Lestrado. Nu, Vatsono, se vi povas elteni trablovon pro la 
rompita vitro, mi opinias ke duonhoro kun cigaroj en mia 
studejo provizos al vi profitdonan distraĵon.” 


Niaj malnovajn ĉambrojn oni ne ŝanĝis dank' al la kontrolo 
de Mikrofto Holmso kaj la tuja zorgo de s-ino Hudsono. Kiam 
mi eniris, mi vidis, ke malgraŭ la malkutima neteco, la 
malnovaj aĵoj estis ĉiuj en siaj propraj lokoj. Estis la ĥemiejo 
kaj la acido-malkulita ligna tablo. Tie sur breto estis vico da 
imponegaj kolekto-libroj kaj referencaj libroj, kiujn multaj el 
niaj kuncivitanoj ĝoje bruligus. La diagramoj, la violonujo kaj 


la piporako - eĉ la Persia pantoflo, kiu enhavas la tabakon - 
ĉiuj trafis miajn okulojn, kiam mi ĉirkaŭrigardis. Estis du 
okupantoj en la ĉambroj - s-ino Hudsono, kiu ĝojbrilis kiam 
ni eniris - la alia, la kuroza pupo, kiu rolis tiom grave dum la 
noktadventuro. Ĝi estis vakskolora modelo pri mia amiko, 
tiom admirinde elfarita ke ĝi estis perfekta faksimilo. Tiu 
staris sur malgranda tablo kaj vestiĝis per malnova tualeta 
robo, kiun Holmso tiel drapiris ĉirkaŭe, ke la iluzio de la 
strato estis perfekta. 


“Ĉu vi antaŭzorgis, s-ino Hudsono?” diris Holmso. 
“Mi surgenuiĝis, sinjoro, ĝuste laŭ via ordono.” 


“Bonege. Vi faris ĉion bonege. Ĉu vi rimarkis kien iris la 
kuglo?” 


“Jes ja. Mi bedaŭras ke ĝi fuŝis vian belan statuon, Ĉar ĝi 
pasis tra la kapo kaj bategis sin kontraŭ la muro. Mi alprenis 
de la tapiŝo. Jen!” 


Holmso montris ĝin al mi. “Mola revolvera kuglo, kiel vi 
perceptas, Vatsono. Estas tre ruza, ĉar kiu anticipus trovi ke 
tian oni pafis per aero-pafilo? Bone, s-ino Hudsono, mi estas 
dankema pro via helpo. Nu, Vatsono, lasu min vidi vin sur 
via malnova seĝo denove, pro tio ke estas kelkaj punktoj 
kiujn ni devas diskuti.” 


Li malvestigis sin de la ĉifona kitelo kaj nun li estis la 
malnova Holmso vestita per la bruna tualeta robo, kiun li 
prenis de la figuraĵo. 


“La nervoj de la malnova ŝakirio ne perdis sian stabelecon, 
nek la okuloj sian akrecon,” diris li ridante dum li esploris la 
frakasitan brovon de la statuo. 


“Meze en la dorso de la kapo precize kaj rekte tra la cerbo. 
Li estis la plej lerta pafisto en Hindio, kaj mi certas ke neniu 
en Londono superas lin. Cu vi aŭdis pri la nomo?” 


“Neniam.” 


“Nu, tia estas la renomo! Sed se mi ĝuste memoras, vi ne 
jam aŭdis pri la nomo de profesoro Jakobo Moriarto, kiu 
havis unu el la plej viglaj cerboj de la jarcento. Donu al mi 
de la breto mian indekson pri la biografioj.” 


Li lante foliumis la paĝojn, malantaŭen klinante sur sia seĝo 
kaj farante grandajn nubojn per sia cigaro. 


“Mia kolketo sub litero M estas belega,” diris li. “Moriarto 
mem estas sufiĉe fari iun ajn literon eminenta, kaj jen 
Morgano la venenisto, kaj la abomeninda Meridevo, kj 
Mateo, kiu elfrapis mian dekstran kaninon en la staciodomo 
ĉe Ĉaringkruco, kaj fine jen nia amiko de la hodiaŭa nokto.” 


Li transdonis la libron, kaj mi legis: 


Morano, Sebastiano, kolonelo. Senofica. Antaŭe de la 
Bangaloraj Pioniroj.l43] Nask. Londono, 1840. Filo de kavaliro 
Aŭgusto Morano, KB,!4! jama Brita ministro al Persio. 
Edukita ĉe Etono kaj Oksfordo. Kampajnis en Javakio, en 
Afganlando, en Ĉarasiabo (menciita en depeŝoj), en Ŝerpuro, 
en Kabulo. Aŭtoro de Grandaj ĉasaĵoj de la okcidenta 
Himalajo (1881); Tri monatoj en la ĝangalo (1884). Adreso: 
Duktostrato. Kluboj: La Angla-Hindia, la Tankervilo, la 
Bagatela kartoklubo. 


Sur la marĝeno Holmso skribis per sia preciza manskribado: 
La dua plej danĝera ulo en Londono. 


“Mirinde,” mi diris, kiam mi transdonis la volumon. “La 
kariero de la viro estas tio de honorinda soldato.” 





“Vere,” respondis Holmso. “Ĝis certa punkto li faris bone. Li 
ĉiam havis ferajn nervojn, kaj oni ankoraŭ rakontas kiel li 
suben grimpis defluilon por kapti vunditan hommanĝan 
tigron. Estas iuj arboj, Vatsono, kiuj kreskas ĝis certa alteco, 
kaj subite evoluis iun malbelan strangaĵon. Tio ofte okazas 
ĉe homoj. Estas mia teorio ke la homo reprezentas en sia 
evoluo la tutan proceson de siaj prauloj, kaj subita turno al 
la bono aŭ al la malbono estas pro iu forta influo en la 
deveno. La homo iĝas, tiel oni dirus, la epitomo de la 
historio de sia familio.” 


“Estas certe iom fantazia.” 


“Nu, tion mi ne insistas. Kia ajn la kaŭzo, kolonelo Morano 
misiĝis. Sen iu ajn evidenta skandalo, li tamen ne povis resti 
en Hindio. Li emeritiĝis kaj revenis Londonon, kaj denove 
akiris malbonan reputacion. Tiutempe lin celis profesoro 
Moriarto, al kiu li iĝis stabestro. Moriarto libere donis monon 
al li, kaj uzis lin en unu-du aferoj, en kiuj vulgara krimulo ne 
povis entrepreni. Ĉu vi eble memoris la morton de s-ino 
Stevarto de Laŭdero!72! en 1887? Ĉu ne? Nu, mi certas ke 
Morano responsis, sed oni tion ne povis pruvi. Tiom ruze 
estis la kolonelo kaŝita, ke eĉ kiam oni detruis la bandon de 


Moriarto, oni ne povis kulpigi lin. Ĉu vi memoras ke 
tiutempe, kiam mi vizitas viajn ĉambrojn, kiel mi fermis la 
ŝutrojn pro aero-pafiloj? Sendube vi opiniis min fantazia. Mi 
sciis precize tion, kion mi faris pro tio ke mi sciis ke ekzistas 
tia rimarkinda armilo, kaj ke ĝin apertenis unu el la plej 
lertaj pafisto en la mondo. Kiam mi estis en Svislando li 
sekvis nin kun Moriarto, kaj sendube li penis mortigi min sur 
la kornico ĉe Rajkenbako. 


“Vi opiniu ke mi atenteme legis la ĵurnalojn dum mi restis en 
Francio, por serĉi oportunon por lin kapti. Dum li estis libera 
en Londono, mia vivo estas senvalora, nokte kaj tage la 
ombro estus super mi, kaj pli-malpli baldaŭ okazus lia 
oportuno. Kion do mi povus fari? Mi ne povis mortpafi lin, aŭ 
mi estus en la akuzitejo. Mi ne povis petegi al juĝisto. Oni ne 
povis interveni surbaze de tio, kio ŝajnas freneza suspekto. 
Do mi povis fari nenion. Sed mi observadis la kriman 
novaĵon, ĉar mi sciis ke pli-malpli baldaŭ, mi kaptos lin. Tiam 
okazis la morton de Ronaldo Adero. Fine mia oportuno 
prezentis sin. Al mi estis certe ke kolonelo Morano responsis. 
Li kaj la junulo kartoludis, li sekvis Aderon de la klubejo ĝis 
lla domo, li sendube mortpafis lin tra la malfermita fenesto. 
La kugloj sufiĉas por pendumi lin. Mi tuj alvenis. La gvatanto 
vidis min, kaj mi certis ke li atentigis la kolonelon. Li ne 
povis ne scii ke mia subita apero relatas al la krimo, kaj li 
estis terure alarmita. Mi certas ke li penis tuj mortigi min, kaj 
uzi tiun mortigan armilon. Mi donis al li bonegan celon, kaj 
mi sciigis la policon. Parenteze, Vatsono, vi vidu ilin en la 
pordokadro. Mi prenis tion, kion laŭ mi estas la plej ĝusta 
gvatejo, kaj mi ne povis esperi ke li mem elektus la saman 
lokon por ataki min. Nu, mia kara Vatsono, ĉu mi devas 
klarigi iun alian punkton?” 


“Jes,” mi diris, “Vi ne jam klarigas la motivon de kolonelo 
Morano por la mortigo de la honorinda Ronaldo Adero.” 


“Ha! mia kara Vatsono, nun mi devas eniri la regnon de la 
konjekto, kie eraru la plej logika menso. Ciu formu sian 
propran hipotezon laŭ la faktoj, kaj la via estos egale ĝusta.” 


, 


“Ĉu vi do formis konjekton.” 


“Mi opinias, ke ne estas malfacile klarigi la faktojn. Laŭ la 
atestaĵoj kolonelo Morano kaj juna Adero kune gajnis 
konsiderindan sumon. Nu, Morano sendube friponis - tion mi 
longatempe scias. Mi kredas, ke je la mortotago Adero tion 
malkovris. Verŝajne li priparolis private, kaj menacis lin krom 
se li laŭvole rezignas de la klubo, kaj ĵuras ke li neniam plu 
kartoludos. Neverŝajne junulo kiel Adero tuj faras teruran 
skandalon kaj revelas bone konatan kaj tiom pliaĝan viron. 
Verŝajne li agadis kiel mi sugestas. Ekskludo de liaj kluboj 
ruinigus Moranon, kies vivrimedon li gajnas per trompado. 
Do li mortigis Aderon, kiu tiutempe klopadis kalkuli kiom da 
mono li devis redoni, pro tio ke li ne povis gajni pro la 
trompado de la partnero. Li ŝlosis la pordon tiel ke la 
sinjorinoj ne surprizis lin kaj insistis ke li klarigu kion li faris 
pri la nomoj kaj la moneroj. Ĉu mi pravas?” 


“Sendube vi pravas.” 


Dum la kortuma proceso oni aŭ ĝustigos aŭ ne. Dumtempe, 
kio ajn okazos, kolonelo Morano ne plu ĝenas min. La konata 
aero-pafilo de Herdero ornamos la Skotlandjaran Museon, 
kaj denove s-ro Ŝerloko Holmso estas libera dediĉi sian 
vivon ekzameni tiujn interesigajn problemojn, kiujn la 
kompleksa vivo de Londono tiom abunde prezentas.”!46! 


1 


Honorinda Ronaldo Adero [the Honorourable Ronald Adair] 
Adero havas la ĝentilecan titolon “honorinda” ĉar li estis filo 
de nobelo. En la Brita sistemo pri nobeleco estas kvin rangoj 
[duke - duko, marquis - markizo, earl - grafo, viscount - 
vicgrafo, baron - barono]. La fratino de Adero [vidu sube en 
la novelo] ankaŭ nomiĝas honorinda - “la honorinda Hilda 
Adero”. Tiun titolo oni ne povas akiri per la geedziĝo. F-ino 
Edito Vudlio [vidu sube] ne povas iĝi “honorinda” Edito 
Adero per sia edziniĝo. 


2 


Tiutempe la aŭstraliaj kolonioj estis Viktoria, Nova 
Sudkimrio, Suda Aŭstralio, Okcidenta Aŭstralio kaj 
Kvinslando. 


3 


La karto-klubo Baldvina estis en Palmalo. 


4 


Britaj Birdoj t.e. La historio de Britaj Birdoj en du volumoj 
eldonitaj en 1797 kaj 1804 - aŭ la ses volumoj Historio de 
Britiaj birdoj verkita de Francisko O. Moriso [Frances O. 
Morris] eld. 1851-1857. 


5 


Katulo - Tiu libro eble estas Catullus, Tibulius, Propertius, 
orignale presita de Aldus ĉe Venecio en 1502. Se tiu ja estas 
la verkaĵo, eble ĝi estas el la eldono de la tipografo Johano 
Baskervilo [John Baskerville (1706-1765)]. 


Sed sugestis s-ro Bliss Austin ke “la Katulo kaj La origino de 
la arbokulto samas! Estas verkaĵo de Grant Allen, titolita La 
Atiso de Kaiuso Valeriuso Katulo, angle versigita kun 
disertacio pri la mito de Atiso, pri la origino de la arbokulto 
kaj pri la galiambika metro [The Attis of Caius Valerius 
Catullus, Translated into English Verse, with Dissertation on 
the Myth of Attis, on the Origin of Tree Worship, and on the 
Galliambic Metre]. 


6 


La sankta milito aŭ Historio pri la sankta milito [History of 
the Holy Warre] verkita de Tomaso Fulero [Thomas Fuller] aŭ 
la pli konata La sankta milito de Johano Bunjono [John 
Bunyon]. 


7 


Baritsuo [laŭtekste baritsu] verŝajne inkluzivis kelkajn 
metodojn de la japanaj militaj artoj. 


ĝ 


Placo Kavendiŝo [Cavendish Square] - Oni konstruis ĉi tiun 
placon en 1777. La placo nomiĝis por lordino Henrieta 
Kavendiŝo Holiso [Lady Henrietta Cavendish Hollis] - ankaŭ 
la apudaj Holisstrato kaj Henrietastrato. La placo estas 
kontraŭ Placo Hanovero sude de Oksfordstrato. 


9 


Holmso parafrazis liniojn el la Ŝekspira tragedio Antonio kaj 
Kleopatra - “La aĝo ne povas velkigi nek la kutimo 
malfreŝigi ŝian senliman varion” Akto Il, sceno 2, linioj 241- 
242 (angle). 


10 


Blanka ĉemizo - eble la kolonelo ĵus alvenis de unu el siaj 
kartoludoj. 


11 


La malnova teatraĵo - Holmso iomete miscitis Dudeka Nokto 
[Twelfth Night] de Sekspiro, Akto IlI, sceno 3, lino 46 (angle) - 
“Vojaĝoj finiĝas, kiam amantoj renkontiĝas”. 


12 


Ŝakirio [laŭtekste shakiri] Hinda vorto - “ĉasisto”. 


13 


Bangaloraj pioniroj - neniam ekzistas Bangaloraj pioniroj en 
Hindio. 


14 


KB [Kunulo de la Bato - angle, Companion of the Bath] - ano 
de la honora ordeno de la Bato fonditia en 1725. Tiel nomita 
pro la ceremonia purigo, kiun oni ricevis ĉe aliĝo. Kiel la 
Brita ministro al Persio, kavaliro Aŭgusto Morano estis 
kunulo de la civila, anstataŭ la milita, ordeno. 


15 


Laŭder [Lauder] urbeto en Bervikŝiro [Berwickshire], 
Skotlando. 


16 


Por la numero de marto 1927 de la “Strand Magazine” 
kavaliron Arthur Conan Doyle oni petis fari liston de liaj 
propraj preferataj rakontoj pri Ŝerloko Holmso (ne inkludante 
la rakontojn de la Kazolibro pro tio, ke ĉi tiujn rakontojn oni 
tiutempe ne kolektis libroforme). Doyle elektis dek du, el kiuj 
li rangigis ĉi tiun novelon numero 6. 


